5. ΚΑΝΟΝΙΣΜΟΣ της 8/20 Ιαν. 1897 (ΦΕΚ Α΄ 14) Δια την αμοιβαίαν αναγνώρισιν πιστοποιητικών καταμετρήσεως πλοίων μεταξύ Ελλάδος - Γερμανίας. Κατάστασης αναγκαίας της συνομολογήσεως νέας συμφωνίας μεταξύ Ελλάδος και Γερμανίας περί αμοιβαίας αναγνωρίσεως των πιστοποιητικών καταμετρήσεως των πλοίων αυτών, ένεκα της εφαρμογής του Γερμανικού Κανονισμού της 1 Μαρτ. 1895, τα πλοία των δύο εμπορικών ναυτιλιών υπαχθήσονται εις τους επομένους όρους: 1.Τα εθνικά έγγραφα καταμετρήσεως των ελληνικών ιστιοφόρων πλοίων και ατμοπλοίων τα εκδεδομένα συμφώνως τω ελληνικώ Κανονισμώ της 12 Φεβρ. 1878, θέλουσιν αναγνωρίζεσθαι εν τοις γερμανικοίς λιμέσιν άνευ νέας καταμετρήσεως. Ουχ ήττον τα ελληνικά ατμόπλοια, προς καθορισμόν της καθαράς χωρητικότητος, επί τη βάσει της οποίας τα τέλη εισί πληρωτέα, δύνανται ν’ απαιτήσωσιν όπως εξακριβωθή ποίαι εκπτώσεως δέον να γίνωσιν ένεκα των χώρων οίτινες εισί προωρισμένοι δια τας μηχανάς, τους λέβητας, και τας γαιανθρακαποθήκας, συμφώνως ταις παρ. 14 β΄ και 15 του γερμανικού Κανονισμού καταμετρήσεως της 1 Μαρτ. 1895. Εν η περιπτώσει δυσκολίαι ήθελον παρακωλύσει την εξακρίβωσιν ταύτην δια νέας καταμετρήσεως των ειρημένων χώρων αι λιμενικαί Αρχαί δύνανται, αντί τούτου και προς εκτέλεσιν της αιτήσεως, ίνα ποιήσωνται έκπτωσιν 5% επί της καθαράς χωρητικότητος, ήτις αναγράφεται εν τω ελληνικώ πιστοποιητικώ της καταμετρήσεως. 19.Α.ε.4-5 Αναγνώριση Ξένων καταμετρήσεων 2.Θέλουσιν αναγνωρίζεσθαι εν τοις ελληνικοίς λιμέσιν άνευ νέας καταμετρήσεως: α)Τα έγγραφα καταμετρήσεως των γερμανικών ιστιοφόρων πλοίων και ατμοπλοίων, τα εκδεδομένα από της 1 Ιουλ. 1895. β)Τα έγγραφα καταμετρήσεως των γερμανικών ιστιοφόρων πλοίων και ατμοπλοίων τα εκδεδομένα προ της άνω μνημονευθείσης χρονολογίας, εν οις και τα ειδικά πιστοποιητικά καταμετρήσεως, τα εκδεδομένα συμφώνως τοις εν τη παρ. 17 του γερμανικού Κανονισμού της 20 Ιουν. 1888 καθοριζομένοις, καθ’ ον δηλαδή Κανονισμόν εφαρμόζεται ως προς τας εκπτώσεις των χώρων των προωρισμένων δια τας μηχανάς, τους λέβητας, και τας γαιανθρακαποθήκας, το αγγλικόν λεγόμενον σύστημα. Τα γερμανικά ατμόπλοια άτινα δεν ήθελον είσθαι εφωδιασμένα δι’ ειδικού πιστοποιητικού καταμετρήσεως εκ των ανωτέρω καθορισθέντων αλλ’ απλώς δια κοινού εγγράφου καταμετρήσεως, εκδεδομένου προ της 1 Ιουλ. 1895, δύνανται προς καθορισμόν της καθαράς χωρητικότητος, επί τη βάσει της οποίας τα τέλη εισί πληρωτέα, να απαιτήσωσιν όπως εξακριβωθή ποίαι εκπτώσεις δέον να γίνωσιν ένεκα των χώρων οίτινες εισί προωρισμένοι δια τας μηχανάς, τους λέβητας, και τας γαιανθρακαποθήκας, συμφώνως τοις εν τω ελληνικώ Κανονισμώ της 12 Φεβρ. 1878 καθοριζόμενοις. Εν η περιπτώσει, κατά τα προειρημένα, καθίσταται αναγκαία νέα καταμέτρησις, αύτη περιορισθήσεται εις το απολύτως αναγκαίον .  τα καταβληθησόμενα δικαιώματα δια την νέαν ταύτην καταμέτρησιν δεν θέλουσι λογίζεσθαι ή μόνον επί των πράγματι αναμετρηθέντων χώρων. 